**LĪGUMS Nr. 8.3/858**

**par būvuzraudzības pakalpojumiem**

Rēzeknē 2017.gada 13.septembrī

**Rēzeknes novada pašvaldība**, reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar ierobežotu atbildību „Geo Consultants”**, reģistrācijas Nr.40003340949, turpmāk – **Izpildītājs**, no otras puses, turpmāk abi kopā vai katrs atsevišķi arī **Puses** vai **Puse**, pamatojoties uz Rēzeknes novada pašvaldības veiktās iepirkuma procedūras „Būvuzraudzības pakalpojumi projekta „Industriālo teritoriju tīklojuma izveide uzņēmējdarbības veicināšanai Rēzeknes pilsētas, Rēzeknes un Viļānu novados” īstenošanai” (identifikācijas Nr. RNP 2017/1) rezultātiem un Izpildītāja iesniegto piedāvājumu, turpmāk – **Piedāvājums**, noslēdz šādu līgumu, turpmāk – **Līgums**:

1. Līguma priekšmets

 1.1. Izpildītājs veic būvuzraudzības pakalpojumus projekta „Industriālo teritoriju tīklojuma izveide uzņēmējdarbības veicināšanai Rēzeknes pilsētas, Rēzeknes un Viļānu novados” īstenošanai” darbības programmas „Izaugsme un nodarbinātība” 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” Latgales programmas „Projekti Latgalē un Alūksnes novadā” ietvaros, turpmāk – **Pakalpojumi**.

2. Līguma sastāvdaļas un to prioritāte

* 1. Līgums sastāv no šādām sastāvdaļām to prioritātes secībā:
		1. Līguma;
		2. Pielikumiem:
			1. Tehniskā specifikācija,

2.1.2.2. Tehniskais piedāvājums,

* + - 1. Finanšu piedāvājums,
			2. Speciālistu CV,
			3. Profesionālās civiltiesiskās atbildības apdrošināšanas polises kopija,
			4. Atbildīgā būvuzrauga apdrošināšanas polises kopija,
			5. Pakalpojumu nodošanas – pieņemšanas akts.

2.2. Grozījumi ir prioritāri attiecībā pret daļu, kuru tie groza.

3. Līguma summa

* 1. Līguma summa ir **EUR 57602,05** (**piecdesmit septiņi tūkstoši seši simti divi *euro***, **05** **centi**), tajā skaitā pievienotās vērtības nodoklis, turpmāk – **PVN**, 21% ir EUR 9997,05 (deviņi tūkstoši deviņi simti deviņdesmit septiņi *euro*, 05 centi). Līguma summa bez PVN ir EUR 47605,00 (četrdesmit septiņi tūkstoši seši simti pieci *euro*, 00 centi).
1. Maksājumi
	1. Maksājumi līguma ietvaros veicami šādā kārtībā:

|  |  |  |  |  |  |
| --- | --- | --- | --- | --- | --- |
| **Maksājums** | **Nosacījumi maksājuma veikšanai** | **Maksājuma** **apmērs****(% no līguma** **summas)** | **Summa bez PVN (EUR)** | **PVN 21%****(EUR)** | **Kopā (EUR)** |
| Avansa maksājums | –  | 20 | 9521,00 | 1999,41 | 11520,41 |
| Ikmēneša maksājums  | iesniegts nodošanas – pieņemšanas akts | 60 | 28563,00 | 5998,23 | 34561,23 |
| Noslēguma maksājums | iesniegts noslēguma ziņojums | 20 | 9521,00 | 1999,41 | 11520,41 |

* 1. Avansa summa tiek dzēsta proporcionāli Pasūtītāja pieņemto pakalpojumu vērtībai, ieturot 20% (divdesmit procentus) no apstiprinātās sniegto pakalpojumu vērtības.
	2. Rekvizīti maksājumu veikšanai Izpildītājam.
	3. Maksājumi Izpildītājam tiek veikti proporcionāli būvdarbu izpildei ar pārskaitījumu Izpildītāja norādītajā kontā 20 (divdesmit) dienu laikā no attiecīga rēķina saņemšanas pēc Pušu pārstāvju apstiprinātā akta par izpildīto Darbu saņemšanas.
1. **Izpildītāja pienākumi un tiesības**
	1. Izpildītāja pienākumi un tiesības:
		1. nodrošināt, lai Līguma izpildes laikā Izpildītājam būtu spēkā esošas licences, sertifikāti, profesionālās civiltiesiskās atbildības apdrošināšanas polise un atbildīgā būvuzrauga apdrošināšanas polise;
		2. veikt būvuzraudzību atbilstoši Būvniecības likuma un citu būvniecību un būvuzraudzību reglamentējošo normatīvo aktu prasībām;
		3. nodrošināt atbildīgā būvuzrauga klātbūtni būvobjektos visā būvdarbu veikšanas laikā, bet ne mazāk kā 3 (trīs) darba dienas nedēļā;
		4. atbildīgā būvuzrauga prombūtnes laikā, nodrošināt būvuzrauga palīga atrašanos būvobjektā visā būvdarbu veikšanas laikā;
		5. nodrošināt Pasūtītāja interešu pārstāvību būvdarbu veikšanas procesā atbilstoši Līgumam un noslēgtā būvdarbu līguma prasībām;
		6. kontrolēt un uzraudzīt būvdarbu izpildi atbilstoši Līguma noteikumiem, noslēgtajam būvdarbu līgumam, saskaņotajam un apstiprinātajam būvprojektam, darbu veikšanas projektam;
		7. pārbaudīt, vai būvdarbu veicēja rīcībā būvobjektā ir būvniecību reglamentējošo normatīvo aktu prasībām noteiktā būvdarbu veikšanai nepieciešamā dokumentācija;
		8. pirms būvniecības darbu uzsākšanas novērtēt būvdarbu veicēja izstrādāto projekta ieviešanas programmu (detalizēts kalendārais grafiks un darbu veikšanas projekts), izvērtējot darba grafikus, tehnisko personālu, aprīkojumu, pieaicinātos apakšuzņēmējus un citu būvdarbu veicēja iesniegto informāciju;
		9. nodrošināt detalizētu būvprojekta risinājumu analīzi, dot slēdzienu par to atbilstību tehniskajiem noteikumiem un optimālākajai Pasūtītāja vajadzību nodrošināšanai, nepieciešamības gadījumā piedāvājot konkrētas korekcijas;
		10. pārbaudīt, vai pirms būvdarbu uzsākšanas ir veikti visi vispārīgos būvnoteikumos noteiktie būvdarbu sagatavošanas darbi;
		11. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba drošību un ugunsdrošību reglamentējošiem normatīvajiem aktiem;
		12. būvdarbu gaitā pārbaudīt izmantojamo tehnoloģisko un citu iekārtu, būvizstrādājumu un materiālu atbilstību būvprojektam, normatīvajiem aktiem un noslēgtajam būvniecības līgumam, kā arī izmantojamo būvizstrādājumu atbilstības deklarācijas un tehniskās pases;
		13. pārbaudīt būvobjekta, kā arī izbūvēto konstrukciju un inženiersistēmu atbilstību būvprojekta risinājumiem;
		14. pārliecināties un regulāri uzraudzīt, lai būvdarbu veicējs ievēro normatīvajos aktos noteiktās drošības un darba aizsardzības prasības;
		15. obligāti piedalīties būvkonstrukciju, segto darbu un citu izpildīto būvdarbu pieņemšanā, kura tiek veikta saskaņā ar būvniecību reglamentējošo normatīvo aktu prasībām;
		16. nodrošināt, ka segto būvdarbu aktus paraksta atbildīgais būvuzraugs;
		17. apsekot būvobjektu un izdarīt ierakstus būvdarbu žurnālā par būvobjekta pārbaudēs konstatētiem trūkumiem;
		18. novērst iespējamo sūdzību rašanās iemeslus un gadījumā, ja sūdzības radušās, sniegt Pasūtītājam argumentētus izskaidrojumus, padomus un atbildes projektus, iespējamo problēmu risinājumus nesaskaņu vai neskaidrības gadījumos starp Pasūtītāju, būvdarbu veicēju un autoruzraugu;
		19. izskatīt būvdarbu veicēja iesniegtos paziņojumus par:
			1. pretrunām starp būvdarbu līguma dokumentiem un datiem, būvprojektu un reālo situāciju būvobjektā;
			2. informācijas, datu vai instrukciju, kas iesniegtas būvdarbu izpildes laikā, atšķirībām no būvdarbu līguma dokumentiem;
		20. ziņot Pasūtītājam par Līguma izpildei nozīmīgu apstākļu izmaiņām, un iesniegt Pasūtītājam konkrētus priekšlikumus turpmākai rīcībai, sagatavojot lēmumu par turpmāko rīcību izskatīšanai darbu vadības sanāksmēs;
		21. būvobjektā veikt iebūvēto būvmateriālu apjomu un vērtību pārbaudi, saskaņā ar būvniecības tāmi (būvmateriālu markas, apjoms, izmaksu atbilstība);
		22. pārbaudīt būvdarbu veicēja izpilddarbu aktos norādīto apjomu atbilstību izpildei būvobjektā;
		23. kontrolēt būvdarbu izmaksu atbilstību Pasūtītāja apstiprinātajām izmaksu tāmēm;
		24. nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt būvprojektu, saskaņojot ar Pasūtītāju un būvprojekta autoru, iesniegt priekšlikumus līdzekļu ekonomijai esošo tāmju ietvaros, veikt būvdarbu veicēja sagatavoto papildus būvdarbu tāmju ekspertīzi;
		25. katru mēnesi izvērtēt būvdarbu veicēja veikto darbu izpildes atbilstību būvdarbu izpildes kalendārajam grafikam;
		26. būvdarbu laikā veikt regulāru būvobjektu un būvlaukumu apskati (pēc iespējas dokumentējot fotogrāfijās), kā arī sagatavot ziņojumus un iesniegt tos Pasūtītājam atbilstoši Līguma 6.1.punktam;
		27. piedalīties konstatēto defektu fiksācijā, noformējot to rakstiski un parakstot attiecīgi sastādītu aktu;
		28. pieprasīt no būvuzņēmēja būvuzraudzības procesā atklāto defektu, pārkāpumu vai atkāpju no būvprojekta, būvdarbu tāmes, to novēršanu un uzraudzīt atklāto defektu novēršanas izpildi;
		29. pēc būvdarbu pabeigšanas būvobjektā, bet pirms būvobjekta pieņemšanas – nodošanas akta parakstīšanas, apsekojot būvi, veikt iespējamo defektu un nepilnību uzskaitījumu, par to sastādot attiecīgu aktu, kā arī veikt nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvdarbu veicēja puses līdz objekta nodošanai ekspluatācijai; nepieciešamības gadījumā ierosināt Pasūtītājam attiecīga līgumsoda uzlikšanu būvdarbu veicējam par līguma saistību nepildīšanu;
		30. nodrošināt dokumentācijas sagatavošanu, ko paredz normatīvie akti būvobjekta nodošanai ekspluatācijā;
		31. pēc uzaicinājuma piedalīties komisijas par būvobjekta pieņemšanu ekspluatācijā darbā saskaņā ar būvniecību reglamentējošo normatīvo aktu prasībām un Rēzeknes novada būvvaldes norādījumiem un prasībām;
		32. pieņemt tikai tos būvdarbus, kas izpildīti atbilstoši būvprojektam un normatīvajos aktos noteiktajām prasībām;
		33. kontrolēt būvdarbu žurnālā un autoruzraudzības žurnālā ierakstīto norādījumu izpildi, sekot līdzi autoruzraudzības procesam;
		34. nekavējoties rakstiski informēt Pasūtītāju par būvniecību reglamentējošo normatīvo aktu pārkāpumiem būvdarbos un to sagatavošanā, kā arī par atkāpēm no būvprojekta;
		35. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, Rēzeknes novada būvvaldei motivētu rakstisku pieprasījumu apturēt būvdarbus;
		36. ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
		37. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes, vai tieši ugunsgrēka izcelšanās vai eksplozijas draudi, un paziņot par to Pasūtītājam un Rēzeknes novada būvvaldei, kā arī, ja nepieciešams Valsts ugunsdzēsības un glābšanas dienesta un citu speciālo dienestu pārstāvjiem normatīvajos aktos noteiktajā kārtībā. Izpildītājs rīkojumus un darbības koordinē ar atbildīgo būvdarbu vadītāju;
		38. veikt būvniecības procesa dalībnieku darbības koordināciju, būvobjekta būvdarbu gaitas apspriešanas sapulču organizēšanu, vadīšanu un protokolēšanu, sapulču laiku iepriekš saskaņojot ar Pasūtītāju;
		39. uzņemties atbildību, kas būvuzraugam ir noteikta saskaņā ar normatīvajiem aktiem;
		40. ierasties būvobjektā ne vēlāk kā 3 (triju) stundu laikā pēc Pasūtītāja, autoruzrauga, būvinspektora, vai Rēzeknes novada būvvaldes pirmā rakstiska vai mutiska pieprasījuma;
		41. pieprasīt no Pasūtītāja un būvdarbu veicēja jebkurus būvprojektu dokumentus (arī detalizētos rasējumus, ja tādi ir izstrādāti), lai rastu precīzu pārskatu par būvdarbu gaitu;
		42. pieprasīt uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību būvprojektam;
		43. Līguma izpildes termiņa beigās nodot Pasūtītājam visu ar būvobjektu saistīto dokumentāciju;
		44. saņemt samaksu par būvuzraudzības darbu izpildi;
		45. atbildēt par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ, vai viņa prettiesiskās darbības rezultātā būvuzraudzības veikšanas laikā;
		46. atbildēt par informācijas slēpšanu vai nesniegšanu, vai par nepatiesas informācijas sniegšanu Pasūtītājam un par tās rezultātā radītajiem zaudējumiem;
		47. uzņemties pilnu atbildību par saviem un apakšuzņēmēju sniegtajiem pakalpojumiem, to termiņiem un kvalitāti; Līguma izpildē nomainot vai iesaistot jaunus apakšuzņēmējus, ievērot Publisko iepirkumu likuma prasības par līguma izpildē iesaistītā personāla un apakšuzņēmēju nomaiņu;
		48. 10 (desmit) dienu laikā no būvprojekta saņemšanas un būvdarbu veikšanas projekta saņemšanas no būvdarbu veicēja, izstrādāt un saskaņot ar Pasūtītāju būvuzraudzības plānu saskaņā ar spēkā esošajiem normatīvajiem aktiem. Būvuzraudzības plānu iesniegt Pasūtītājam un Rēzeknes novada būvvaldē.
	2. Pirms būves nodošanas ekspluatācijā Izpildītājs iesniedz Pasūtītājam un Rēzeknes novada būvvaldei pārskatu par būvuzraudzības plānā norādīto pasākumu savlaicīgu izpildi un apliecina, ka būve ir uzbūvēta atbilstoši būvdarbu kvalitātes prasībām un normatīvajiem aktiem.
	3. Pamatojoties uz būvdarbu veicēja iesniegto informāciju, atbildīgais būvuzraugs sagatavo un iesniedz Pasūtītājam ikmēneša būvuzraudzības ziņojumu 5 (piecu)darba dienu laikā pēc būvdarbu veicēja izpildes akta (Forma 2) apstiprināšanas. Minimālās prasības būvuzraudzības ikmēneša ziņojumam noteiktas Līguma 6.1.2.apakšpunktā.
2. **Ziņojumu sagatavošana un iesniegšana**
	1. Līguma izpildes laikā Izpildītājam ir jāsagatavo unjāiesniedz Pasūtītājam šādi ziņojumi:
		1. Būvuzraudzības uzsākšanas ziņojums, kas ietver:
			1. būvuzraudzībā iesaistīto darbinieku paredzamo laika grafiku, kas tiks lietots kā atskaites dokuments;
			2. būvdarbu izpildes un naudas plūsmas kalendāro grafiku;
			3. būvdarbu kvalitātes kontroles plānu;
			4. būvuzraudzības dokumentu aprites un uzglabāšanas shēmu;
			5. būvdarbu dokumentu aprites un uzglabāšanas shēmu;
			6. informāciju par būvdarbu līguma saistību un noteikumu izpildi, norādot datumus (būvatļaujas izdošana, saistību raksti, būvlaukuma pārņemšana, zemju lietas, avansa un līguma izpildes garantijas, satiksmes organizācija, informācijas stendi, apdrošināšana);
			7. vērtējumu par būvprojekta atbilstību un paredzamajiem riskiem (neparedzēti darbi, komunikāciju pārcelšana un citas būvprojektā neiekļautas lietas).
		2. Ikmēneša ziņojums, kas ietver:
			1. detalizētu apkopojumu par paveiktajiem darbiem; pārskatu par veiktajām kvalitātes pārbaudēm;
			2. norādes uz darbiem, kas nav pieņemami un ir koriģējami;
			3. problēmu, risku un uzraudzības ieguldījuma to risināšanā un novēršanā aprakstu, ieteikumus;
			4. precizētu uzraudzības izpildes un naudas plūsmas grafiku, saskaņotu ar koriģēto būvdarbu izpildes plānu; pamatojumu būvdarbu izpildes grafika izmaiņām;
			5. būvdarbus raksturojošus fotoattēlus (norādot uzņemšanas laiku, vietu un autoru);
			6. aktu par būvuzraudzībā iesaistīto darbinieku faktiski nostrādātajām dienām.
		3. Gala ziņojums, kas ietver:
			1. Līguma izpildes gaitā veiktās aktivitātes, fiksējot jebkādas atkāpes no Līgumā paredzēto uzdevumu izpildes un to pamatojumu;
			2. veikto būvdarbu novērtējumu, fiksējot izmaksas, jebkādas izmaiņas vai atkāpes no Līguma noteikumiem;
			3. sasniegtos rezultātus, to salīdzinājumu ar sākotnēji plānoto, izmaiņu pamatojumu;
			4. informāciju par būves pieņemšanu ekspluatācijā.
3. **Pušu atbildība**
	1. Puses ir savstarpēji atbildīgas par līgumsaistību nepildīšanu vai nepienācīgu izpildi, atlīdzinot viena otrai šajā sakarā radušos zaudējumus.
	2. Ja Izpildītājs neievēro Līgumā vai Tehniskajā specifikācijā noteiktos termiņus, tas maksā Pasūtītājam līgumsodu 0,5% (nulle komats piecu procentu) apmērā no kopējās līgumcenas par katru nokavēto dienu, bet ne vairāk kā 10% (desmit procentus) no kopējās līgumcenas.
	3. Par citu Līguma noteikumu neievērošanu, sakarā ar ko tiek kavēts būvdarbu izpildes termiņš, Izpildītājs maksā Pasūtītājam līgumsodu 0,5% (nulle komats piecu procentu) apmērā no kopējās līgumcenas par katru nokavēto dienu, bet ne vairāk kā 10% (desmit procentus) no kopējās līgumcenas.
	4. Līguma 7.2. un 7.3.punktā noteikto līgumsodu samaksa neatbrīvo Izpildītāju no saistību izpildes.
	5. Ja Pasūtītājs neveic maksājumus Līguma 4.4.punktā noteiktajā termiņā, tas maksā Izpildītājam līgumsodu 0,5% (nulle komats piecu procentu) apmērā no termiņā nesamaksātās summas par katru kavējuma dienu, bet ne vairāk kā 10% (desmit procenti) no termiņā nesamaksātās summas. Līgumsoda samaksa neatbrīvo Pasūtītāju no Līguma saistību izpildes.
	6. Puses tiek atbrīvotas no atbildības par Līguma saistību pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas, un kurus nevarēja ne paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas un kara darbība, blokādes, varas un pārvaldes institūciju no jauna pieņemtie normatīvie akti. Līguma Pusei, kas atsaucas uz nepārvaramas varas apstākļu darbību, nekavējoties pēc nepārvaramas varas apstākļu iestāšanās rakstiski jāziņo otrai Pusei.
4. Pakalpojumu sniegšanas termiņš
	1. Pakalpojumu sniegšanu Izpildītājs uzsāk no būvdarbu līguma noslēgšanas dienas.
	2. Pakalpojumus Izpildītājs sniedz Līgumā noteiktajos termiņos.
	3. Pakalpojumus Izpildītājs sniedz līdz būvdarbu pilnīgai pabeigšanai un būvju nodošanai ekspluatācijā – ne ilgāk kā līdz 2018.gada 20.decembrim.
5. **Citi noteikumi**
	1. Izmaiņas Līgumā, kas ir saistītas ar Līgumā neparedzēto papildu pakalpojumu sniegšanu, veicamas publisko iepirkumu regulējošo Latvijas Republikas normatīvo aktu noteiktajā kārtībā.
	2. Līgums sastādīts 2 (divos) eksemplāros, no kuriem viens glabājas pie Pasūtītāja un viens – pie Izpildītāja.
	3. Līgums stājas spēkā dienā, kad to ir parakstījušas abas Puses.
6. Pušu rekvizīti un paraksti

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība**  | **SIA „Geo Consultants”** |
| reģ.Nr.90009112679 | reģ.Nr.40003340949 |